(DIN EN) ISO 9001:2008
Certificate Reg.No 20 100 102005720

ROMÂNIA
JUDEŢUL TIMIŞ
ORAŞUL SÂNNICOLAU MARE
Str.Republicii nr.15 				tel.0256/370366; 370340				  
Sânnicolau Mare, 305600				fax 0256/370350				              AGRICOL    
  www.sannicolau-mare.ro			primaria@sannicolau-mare.ro	         	                         agricol@sannicolau-mare.ro

                                                                                                                         Nr. …. /………….
CONTRACT
   de închiriere pentru suprafeţele de pajişti aflate în domeniul privat al orașului Sânnicolau Mare
    Încheiat astăzi …………….
    I. Părţile contractante
    1. Între Oraşul Sânnicolau Mare, adresa – strada Republicii nr.15, telefon/fax 0256370340/0256370350, având codul de înregistrare fiscală 4548554, cont deschis la Trezoreria Sânnicolau Mare, reprezentat legal prin primar Dănuț Groza, în calitate de locator, şi:
    2.Asociația Crescătorilor de Taurine ,,SINVEST”Sânnicolau Mare cu sediul în localitatea Sânnicolau Mare, str. Miron Costin nr.6, judeţul Timiș, având CNP/CUI 22786708, reprezentată prin Rugan Cătălin Bogdan, cu funcţia de președinte, în calitate de locatar,

    II. Obiectul contractului

    1. Obiectul prezentului contract îl constituie închirierea pajiştii aflate în domeniul privat al oraşului Sânnicolau Mare pentru păşunatul unui număr de ……… animale din specia ovine, ……. animale din specia caprine și ………. animale din specia bovine  situată în pășunea  în suprafaţă de 379,01 ha, aflată în proprietatea privată a orașului Sânnicolau Mare conform Ordinului Prefectului Județului Timiș nr.141/21.02.1997.

    2. Predarea-primirea obiectului închirierii se efectuează pe bază de proces-verbal în termen de 5 zile de la data semnării contractului, proces-verbal care devine anexă la contract.
    3. Obiectivele locatorului sunt:
    a) menţinerea suprafeţei de pajişte;
    b) realizarea păşunatului raţional pe grupe de animale şi pe tarlale, cu scopul menţinerii calităţii covorului vegetal;
    c) creşterea producţiei de masă verde pe hectar de pajişte.

    III. Durata contractului

    1. Durata închirierii este de 1 an, începând cu data semnării prezentului contract,  cu respectarea perioadei de păşunat, respectiv  25 aprilie- 5 decembrie a fiecărui an.
    2. Contractul de închiriere poate fi prelungit prin acordul părților, ţinând cont de respectarea clauzelor contractuale, valoarea investiţiilor efectuate de către locatar pe pajişte şi altele asemenea, cu condiţia ca prin prelungire să nu se depăşească termenul maxim de 10 ani prevăzut la art. 9 alin. (2) din Ordonanţa de urgenţă a Guvernului nr. 34/2013 , aprobată cu modificări şi completări prin Legea nr. 86/2014 , cu modificările ulterioare.

    IV. Preţul închirierii

    1. Preţul închirierii este de 250 lei/ha/an, stabilit cu respectarea condiţiilor art. 6 alin. (3) şi (4) din Normele metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 , aprobate prin Hotărârea Guvernului nr. 1.064/2013 , cu modificările şi completările ulterioare, chiria totală anuală (nr. ha x preţ pe ha) fiind în valoare de 94.752,50 lei.

    2. Suma totală prevăzută la pct. 1 va fi plătită prin ordin de plată în contul oraşului Sânnicolau Mare nr. RO43TREZ24A510103203030X, deschis la Trezoreria Sânnicolau Mare, sau în numerar la casieria unităţii administrativ-teritoriale.
    3. Plata chiriei se face în două tranşe: 30% până la data de 31 august şi 70% până la data de 31 decembrie.
    4. Întârzierea la plată a chiriei se penalizează cu 1% pe lună sau fracțiune de lună.
    5. Neplata chiriei până la încheierea anului calendaristic conduce la rezilierea contractului.
    6. Membrii asociației să nu dețină restanțe, datorii și/sau amenzi privind închirierea pășunilor.

    V. Drepturile şi obligaţiile părţilor
    1. Drepturile locatarului:
    -  să exploateze în mod direct, pe riscul şi pe răspunderea sa pajiştile care fac obiectul contractului de închiriere.

    2. Drepturile locatorului:
    a) să inspecteze suprafeţele de pajişti închiriate, verificând respectarea obligaţiilor asumate de locatar. 
    b) să predea pajiştea locatarului, indicându-i limitele,  pe bază de proces-verbal;
    c) să solicite utilizatorului situaţia lucrărilor realizate, cu valoarea exactă a acestora şi devizul aferent, conform legislaţiei în vigoare;
    d) să îşi dea acordul de principiu pentru lucrările ce urmează a fi executate de locatar pe pajişte;
    e) să participe la recepţionarea lucrărilor executate de către locatar pe pajişte şi să confirme prin semnătură executarea acestora.

    3. Obligaţiile locatarului:
    a) să asigure exploatarea eficace în regim de continuitate şi de permanenţă a pajiştilor ce fac obiectul prezentului contract;
    b) să nu subînchirieze bunurile care fac obiectul prezentului contract. Subînchirierea totală sau parţială este interzisă, sub sancţiunea nulităţii absolute;
    c) să plătească chiria la termenul stabilit;
    d) să respecte cel puţin încărcătura minimă de 0,3 UVM/ha în toate zilele perioadei de păşunat;
    e) să comunice în scris primăriei, în termen de 5 zile de la vânzarea animalelor sau a unora dintre acestea, în vederea verificării respectării încărcăturii minime de 0,3 UVM/ha în toate zilele perioadei de păşunat;
    f) să păşuneze animalele exclusiv pe terenul închiriat;
    g) să practice un păşunat raţional pe grupe de animale şi pe tarlale;
    h) să introducă animalele la păşunat numai în perioada de păşunat stabilită;
    i) să nu introducă animalele la păşunat în cazul excesului de umiditate a pajiştii;
    j) să realizeze pe cheltuiala sa lucrări de eliminare a vegetaţiei nefolositoare şi a excesului de apă, de fertilizare, anual;
    k) să respecte bunele condiţii agricole şi de mediu, în conformitate cu prevederile legale în vigoare;
    l) să restituie locatorului, în deplină proprietate, bunurile de retur, în mod gratuit şi libere de orice sarcini, la încetarea contractului de închiriere prin ajungere la termen;
    m) să restituie concedentului suprafaţa de pajişte ce face obiectul prezentului contract în condiţii cel puţin egale cu cele de la momentul încheierii contractului.

    4. Obligaţiile locatorului:
    a) să nu îl tulbure pe locatar în exerciţiul drepturilor rezultate din prezentul contract de închiriere;
    b) să nu modifice în mod unilateral contractul de închiriere, în afară de cazurile prevăzute expres de lege;
    c) să notifice locatarului apariţia oricăror împrejurări de natură să aducă atingere drepturilor locatarului;
    d) să constate şi să comunice locatarului orice atenţionare referitoare la nerespectarea clauzelor prezentului contract.

   VI. Răspunderea contractuală
    1. Nerespectarea de către părţile contractante a obligaţiilor prevăzute în prezentul contract de închiriere atrage răspunderea contractuală a părţii în culpă.
    2. Pentru nerespectarea obligaţiilor prevăzute în prezentul contract părţile datorează penalităţi în limitele stabilite de legislaţia în vigoare. Dacă penalităţile nu acoperă paguba, se vor plăti daune.
    3. Forţa majoră exonerează părţile de răspundere.

    VII. Litigii
    1. Litigiile de orice fel ce vor decurge din exercitarea prezentului contract vor fi soluţionate pe cale amiabilă. În cazul în care acest lucru este imposibil, vor fi rezolvate prin instanţele de judecată.
    2. Pe toată durata închirierii, cele două părţi se vor supune legislaţiei în vigoare.
    3. Prezentul contract constituie titlu executoriu, în condiţiile în care contractul respectă prevederile art. 1.798 din Codul civil.

    VIII. Încetarea contractului
    Prezentul contract de închiriere încetează în următoarele situaţii:
    a) în cazul imposibilităţii obiective a locatarului de a-l exploata prin neasigurarea încărcăturii minime de animale;
    b) păşunatul altor animale decât cele înregistrate în RNE;
    c) la expirarea duratei stabilite în contractul de închiriere;
    d) în cazul în care interesul naţional sau local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată;
    e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului;
    f) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului;
    g) în cazul imposibilităţii obiective a locatarului de a-l exploata, prin renunţare, fără plata unei despăgubiri;
    h) neplata la termenele stabilite prin contract a chiriei şi a penalităţilor datorate;
    i) în cazul vânzării animalelor de către locatar;
    j) schimbarea destinaţiei terenului, folosirea pajiştii în alte scopuri decât cel pentru care a fost închiriat terenul;
    k) în cazul în care se constată faptul că pajiştea închiriată nu este folosită.

    IX. Forţa majoră
    1. Niciuna dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.
    2. Apariţia şi încetarea cazului de forţă majoră se vor comunica celeilalte părţi în termen de 5 zile, prin telefon, fax, urmat de o notificare scrisă, cu confirmarea constatării evenimentelor de acest gen de către autorităţile competente. În caz de forţă majoră, comunicată şi constatată în condiţiile de mai sus, exercitarea obligaţiilor părţilor se decalează cu perioada corespunzătoare acesteia, cu menţiunea că niciuna dintre părţi nu va pretinde penalităţi sau despăgubiri.
    3. Dacă în termen de 5 zile de la producere evenimentul respectiv nu încetează, părţile au dreptul să îşi notifice încetarea de drept a prezentului contract fără ca vreuna dintre ele să pretindă daune-interese.
    4. În cazul decesului locatarului, moştenitorii legali sau testamentari ai exploataţiei pot continua derularea contractului.

    X. Notificări
    1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzută/prevăzut în partea introductivă a prezentului contract.
    2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire (A.R.) şi se consideră primită de destinatar la data menţionată de oficiul poştal.
    3. Dacă notificarea se trimite prin fax, ea se consideră primită în prima zi lucrătoare după cea în care a fost expediată.
    4. Notificările verbale nu se iau în considerare de niciuna dintre părţi dacă nu sunt confirmate prin intermediul uneia dintre modalităţile prevăzute la alineatele precedente.

    XI. Dispoziţii finale
    1. Prezentul contract poate fi modificat şi adaptat cu legislaţia în vigoare pe parcursul executării sale, cu acordul părţilor.
    2. Introducerea de clauze contractuale speciale, modificarea sau adaptarea prezentului contract se poate face numai prin act adiţional încheiat între părţile contractante.
    3. Orice modificări legale ale prevederilor contractului de închiriere vor fi însuşite prin hotărâre a consiliului local.
    4. Prezentul contract constituie titlu executoriu pentru partea care va fi în neconcordanţă cu prevederile sale, în condiţiile în care contractul respectă prevederile art. 1.798 din Codul civil.
    5. Prezentul contract reprezintă voinţa părţilor.
    6. Prezentul contract a fost încheiat într-un număr de … exemplare, din care …. pentru primărie și …. exemplar pentru  Asociația Crescătorilor de Taurine ,,SINVEST”Sânnicolau Mare astăzi ……….., data semnării lui, în Primăria Sânnicolau Mare.

LOCATOR                                                                                      LOCATAR   
Consiliul Local Sânnicolau Mare                                             Asociația Crescătorilor de Taurine 
Prin                                                                                                  ,,SINVEST”Sânnicolau Mare     
Primar:                                                                                                      Președinte:
Dănuț Groza                                                                                    Rugan Cătălin Bogdan

    Vizat de secretar general,                                       
   Florentina Corina Petcu 

        Întocmit:
Inspector de specialitate;
 Petrișor Balaban